Proiectul de producție a gazelor naturale în sectorul românesc al Mării Negre, dezbătut public în Bulgaria
O dezbatere publică privind un proiect de extracţie a gazelor naturale în sectorul românesc al Mării Negre a avut loc miercuri în localitatea Kavarna din Bulgaria, transmite BNR, citată de Rador. E vorba despre proiectul realizat în comun de OMV Petrom și Romgaz.
Proiectul urmează să fie construit în apropiere de apele teritoriale bulgăreşti şi constă din două puţuri care vor fi forate pe fundul mării. La dezbaterea publică au participat reprezentanţi ai Ministerului Mediului şi Apelor şi Agenţiei Naţionale pentru Protecţia Mediului din România, precum şi experţi care au realizat raportul privind impactul asupra mediului.
Dezbaterea publică de la Kavarna este singura care va avea loc pe teritoriul Bulgariei.
Au fost prezenţi şi reprezentanţi ai Greenpeace, organizația de mediu care se opune proiectului.
Proiectul ar putea asigura independența totală a României de importurile de gaze și ar putea alimenta inclusiv țările vecine dependente de gazele naturale din Rusia.
Sursa: BNR / Rador Radio România / Traducerea: Daniela Dumitru
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank